Bitka za Brdo 609

Bitka za Brdo 609 desila se kod Djebel Tahenta u sjeverozapadnom Tunisu u okviru Tuniske kampanje. Vođena je radi kontrole nad strateški važnim Brdom 609 i njegovom okolinom, a sukobljene strane bile su američki 2. korpus i jedinice u sastavu njemačkog Afričkog korpusa. Za američke snage ova je bitka bila formativno iskustvo i nazvana je "sazrijevanjem američke armije".

 Borba 
Krajem aprila 1943. Brdo 609 bilo je ključno za njemačku odbrambenu liniju koja se suočavala s američkim 2. korpusom. Njemački general Von Arnim koristio je brdo za artiljerijsku vatru i osmatranje. Nijemci su s njega također mogli spriječiti kretanje 1. divizije prema jugu i 9. divizije prema sjeveru. Brdo 609 smatrano je jednim od najtežih ciljeva u Tunisu jer je bilo zaštićeno ne samo strmim padinama i artiljerijom nego i vatrom s obližnjih uzvišenja, pa su Nijemci mogli otvoriti unakrsnu vatru na padine koje vode prema brdu.Stephen Ambrose, Supreme Commander: The War Years of Dwight D. Eisenhower, "Roundhouse Publishing Ltd.", Oxford, SAD, 2001, str. 186–187; . Nakon što je odbio prijedlog da se brdo zaobiđe, zapovjednik 2. korpusa Omar Bradley naredio je 34. diviziji pod zapovjedništvom Charlesa W. Rydera da ga zauzme. Nakon žestoke borbe i velikih gubitaka, 34. divizija uspjela je zauzeti brdo 30. aprila i odbiti nekoliko njemačkih protivnapada sljedećeg dana.

 Također pogledajte 
 Sjevernoafrička kampanja
 Tuniska kampanja

 Reference 

Kategorija:1943. u Tunisu
Bitka za Brdo 609
Kategorija:Sukobi u 1943.
Kategorija:Drugi svjetski rat